SIM ส่ง “จักรกฤช จารุจินดา” ขึ้นแท่นประธานเจ้าหน้าที่บริหาร มีผล 1 ม.ค.นี้
SIM เผย "วัฒน์ชัย วิไลลักษณ์" ลาออกบอร์ด ส่ง “จักรกฤช จารุจินดา” ขึ้นแท่นประธานเจ้าหน้าที่บริหารแทน มีผล 1 ม.ค.59
29 ธ.ค. 2558

บริษัท สามารถ ไอ-โมบาย จำกัด (มหาชน) หรือ SIM แจ้งมติที่ประชุมคณะกรรมการดังนี้
1. รับทราบการลาออกจากตำแหน่งของกรรมการ นายศิริชัย รัศมีจันทร์ มีผลวันที่ 31 ธ.ค. 58 ทั้งนี้ยังคงดำรงตำแหน่งกรรมการสรรหาและกำหนดค่าตอบแทน
2. รับทราบการลาออกจากตำแหน่งประธานเจ้าหน้าที่บริหารของนายวัฒน์ชัย วิไลลักษณ์ มีผลวันที่ 31 ธ.ค.58 ทั้งนี้ยังคงดำรงตำแหน่งกรรมการ และกรรมการผู้มีอำนาจลงนาม
3. อนุมัติแต่งตั้งนายจักรกฤช จารุจินดา เข้าดำรงตำแหน่งกรรมการแทนนายศิริชัย รัศมีจันทร์ โดยมีวาระการดำรงตำแหน่งกรรมการเท่าวาระที่ยังเหลืออยู่ของกรรมการที่ตนแทน และดำรงตำแหน่งประธานเจ้าหน้าที่บริหาร แทนนายวัฒน์ชัย วิไลลักษณ์ มีผลตั้งแต่วันที่ 1 ม.ค.59
4. อนุมัติเปลี่ยนแปลงกรรมการผู้มีอำนาจลงนามแทนบริษัท มีผลตั้งแต่วันที่ 1 ม.ค.59 เป็นดังนี้
“นายเจริญรัฐ วิไลลักษณ์ นายวัฒน์ชัย วิไลลักษณ์ นางสุกัญญา วนิชจักร์วงศ์ สองในสามคนนี้ ลงลายมือชื่อร่วมกัน และประทับตราสำคัญของบริษัท หรือ นายเจริญรัฐ วิไลลักษณ์ นายวัฒน์ชัย วิไลลักษณ์ นางสุกัญญา วนิชจักร์วงศ์ คนใดคนหนึ่งลงลายมือชื่อร่วมกับนายจักรกฤช จารุจินดา หรือนายประชา พัทธยากร รวมเป็นสองคนและประทับตราสำคัญของบริษัท”